Den første direkte flyvning mellem Aalborg og Florida i USA var lige ved at ende i en aflysning. Teknikere har arbejdet på højtryk hele formiddagen for at løse problemer på flyet.

Ifølge tv2nord.dk?s oplysninger, så var det en mulig fuel-lækage der holdt flyet på jorden. Det skulle ellers have været lettet fra Aalborg Lufthavn med 350 passagere - som det første rutefly fra Aalborg med direkte forbindelse til Florida. Men klokken ti tirsdag formiddag holdt flyet stadig på jorden, og kaptajnen var nede og inspicere det: der dryppede angiveligt brændstof fra bunden af skroget. Over middag var flyet stadig ikke kommet afsted. Passagererne blev trakteret med morgenmad, mens en mekaniker fra flyproducenten Monarcht var i kontakt med fabrikken i Manchester, og der igennem forsøgte at løse problemet. Hvis ikke der skete noget inden for kort tid, havde flyselskabet besluttet at udskyde afrejsen til onsdag. Men så skete det endelig: klokken halv to tirsdag eftermiddag kunne flyet taxie ud til startbanerne. Næste stop: Florida.